Bears startet sitt sluttspill med en 27–24 seier over Seattle Seahawks med Robbie Goulds 49-yard field goal på overtid. En uke senere slo de New Orleans Saints 39–14 i NFC Championship Game. Chicago dominerte mesteparten av kampen, etter å ha tatt en 16–0 ledelse tidlig. To touchdownpasninger fra Saints' quarterback Drew Brees utlignet til 16–14, før Bears svarte med 23 strake poeng som sikret Chicago en tur til sitt første Super Bowl siden 1985. Thomas Jones satte en lagrekord med 123 yards på løp og to touchdowns.